48. ΝΟΜΟΘΕΤ. ΔΙΑΤΑΓΜΑ υπ' αριθ. 889 της 25/25 Μαΐου 1971 (ΦΕΚ Α' 101) Περί αυξήσεως του μετοχικού κεφαλαίου της Τραπέζης της Ελλάδος. Άρθρ.1.-1.Το μετοχικόν κεφάλαιον της "Τραπέζης της Ελλάδος" αυξάνεται δυνάμει του παρόντος, ουδεμιάς άλλης διατυπώσεως ή πράξεως απαιτουμένης, κατά 52.500.000 δραχμάς, δι' εκδόσεως 25.000 νέων μετοχών, ονομαστικής αξίας δραχ. 2.100 εκάστης, ώστε τούτο, μετά την πραγματοποίησιν της αυξήσεως δια της καταβολής της αξίας των νέων μετοχών, θα είναι 262.500.000 δραχμών, διαιρούμενον εις 125.000 μετοχάς, ονομαστικής αξίας δραχ. 2.100 εκάστην. Οι νέοι τίτλοι, πλην της ημερομηνίας εκδόσεως, θα είναι όμοιοι προς τους παλαιούς μετοχικούς τίτλους της Τραπέζης της Ελλάδος. 2.Αι νέαι εκδοθησόμεναι μετοχαί θέλουν διατεθή, εν πάση περιπτώσει επί τιμή μείζονι της ονομαστικής αυτών αξίας, της διαφοράς υποκειμένης εις τον περιορισμόν του άρθρ. 14 παρ. 3 του Νόμ. 2190. Αι νέαι μετοχαί θέλουν διατεθή κατά προτίμησιν εις τους κατά την ημέραν της δημοσιεύσεως του παρόντος, ήτις είναι και χρόνος εκδόσεως, εγγεγραμμένους εις το ειδικόν βιβλίον μετόχων της Τραπέζης μετόχους αυτής, κατά λόγον της εις το κεφάλαιον αυτής συμμετοχής των και θα παρέχουν δικαίωμα μερίσματος επί του συνόλου των κερδών της χρήσεως 1971 κ.ε. Παλαιοί μέτοχοι, μη δικαιουμένοι ακεραίας νέας μετοχής, δικαιούνται όπως, δι' εγγράφου των, περιερχομένου εις την Τράπεζαν της Ελλάδος εντός της προθεσμίας της ασκήσεως υπό του μετόχου του δικαιώματος της καλύψεως, μεταβιβάσουν το τυχόν δικαίωμά των επί ποσοστού νέας μετοχής, εις άλλον μέτοχον, ή εις τρίτον, όστις, αποκτών ούτω δικαίωμα επί ακεραίαν νέαν μετοχήν, δικαιούται να ασκήση τούτο εντός της οριζομένης κατά τας διατάξεις του παρόντος προθεσμίας. (Αντί της σελ. 166,07) Σελ. 166,07(α) Τεύχος 418-Σελ. 5 Τράπεζα της Ελλάδος 12.Θ.ε.46-48 3.Δια κοινής αποφάσεως των Υπουργών Συντονισμού και Οικονομικών, εφ' άπαξ εκδιδομένης, μετά γνώμην του Διοικητού της Τραπέζης της Ελλάδος, δημοσιευομένης εις την Εφημερίδα της Κυβερνήσεως, θέλει ορισθή α' η τιμή της διαθέσεως των νέων μετοχών εις τους παλαιούς μετόχους, β' ο χρόνος της καταβολής της αξίας των μετοχών, ήτις δέον να είναι ολοσχερής και να μη απέχη πλέον των 30 ημερών από του χρόνου της καλύψεως, της οποίας δια της αυτής αποφάσεως θέλει ορισθή ο χρόνος και ο συστατικός τύπος, ουδέ διμήνου από του χρόνου της εκδόσεως, γ' ο τρόπος της διαπιστώσεως της εν όλω ή εν μέρει παραιτήσεως των παλαιών μετόχων από του δικαιώματος προτιμήσεως αυτών, και ο τρόπος, ο χρόνος και η τιμή της διαθέσεως εις το κοινόν των ελευθέρων νέων μετοχών υπό της Τραπέζης της Ελλάδος, ουδεμίαν ευθύνην υπεχούσης εκ της διαθέσεως τούτων και εξ οιουδήποτε πταίσματος εν αυτή, πλην της περιπτώσεως δόλου. Εξεδόθη η υπ' αριθ. 90872 της 25/25 Μαΐου 1971 (ΦΕΚ Β' 381) αποφ. Υπ. Συντον. και Οικονομικών, περί διαθέσεως των μετοχών της Τραπέζης της Ελλάδος. 4.Η αύξησις περί ης το παρόν και αι εις εκτέλεσιν αυτού πράξεις, τα προς πραγματοποίησιν της αυξήσεως και εκτέλεσιν εν γένει του παρόντος και της προβλεπομένης κοινής αποφάσεως έγγραφα απαλλάσσονται παντός φόρου, τέλους χαρτοσήμου, από του οποίου απαλλάσσονται και οι εις εκτέλεσιν του παρόντος εκδοθησόμενοι μετοχικοί τίτλοι. Άρθρ.2.-Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. Σελ. 166,08(α) Τεύχος 418-Σελ. 6 12.Θ.ε.48 Τράπεζα της Ελλάδος 